
Утвърждавам:
Председател на УС………………………….

                                       /Кремена Събева/ 

НАСОКИ  И УКАЗАНИЯ  ЗА КАНДИДАТСТВАНЕ ПО МЯРКА 123 – „Добавяне на стойност към земеделски и горски продукти”  
Настоящият документ e адаптиран от ПРСР за целите на МИГ - Карнобат. Съдържа указания и разяснения за попълване на документа “Заявление за подпомагане” от наредбата по мярка 123 „Добавяне на стойност към земеделски и горски продукти”  от приоритетна ос 1 “Подобряване на конкурентноспособността на земеделския и горски сектор” на Програмата за развитие на селските райони 2007 – 2013 г./ПРСР/ 

В съответствие със стратегическите насоки на Общността за развитие на селските райони и при спазване на изискванията на Регламент 1698/2005г на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР), България изготви два програмни документа - Националният стратегически план за развитие на селските райони и Програмата за развитие на селските райони за периода 2007-2013г (ПРСР). Тези два документа представляват различни, взаимно подчинени нива в прилагането на политиката и в управлението на целия процес за развитие на селските райони.



Дефинираните в Националния стратегически план цели ще бъдат постигнати чрез прилагането на 22-те мерки, включени в Програмата за развитие на селските райони за периода 2007-2013г и групирани в четирите приоритетни оси:

· Oс 1 “Подобряване на конкурентоспособността на земеделския и горски сектор”

· Oс 2  “Подобряване на околната среда и селската природа (управление на земята)”

· Oс 3  “Подобряване качеството на живот в селските райони и разнообразяване на селската икономика”

· Oс 4   “ЛИДЕР”.

Кандидатстването по мярка 123 за бенефициенти по Стратегията за местно развитие на МИГ - Карнобат става по реда и условията, определени в:

· Наредба 18/26.06.2008г. за условията и реда за предоставяне на безвъзмездна финансова помощ по Мярка 123 „ Добавяне на стойност към земеделски и горски продукти” по Програма за развитие на селските райони за периода 2007-2013г.
· Наредба № 23 на МЗХ от 18 декември 2009 г. за Условията и реда за предоставяне на безвъзмездна финансова помощ по мярка „Прилагане на Стратегии за местно развитие” и по мярка „Управление на Местни инициативна групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” от ПРСР за периода 2007-2013г.

Настоящите Указания допълват и уточняват информацията, включена в „НАСОКИ ЗА КАНДИДАТСТВАНЕ с проекти по мерки към Стратегията за местно развитие на МИГ - Карнобат чрез открита процедура за конкурентен подбор”.

1.ПРОДЕДУРИ И РЕД ЗА КАНДИДАТСТВАНЕ.
Редът за предоставяне на безвъзмездна финансова помощ на конкретен бенефициент към Стратегията е регламентиран на основата на изискванията на Наредба 23 от 18.12.2009 г. и наредбите за съответните мерки, издадени от МЗХ. 

Тези насоки установяват общите правила за подаване, оценка и одобрение на проектните предложения по мерки към Стратегията на МИГ - Карнобат, по процедура за предоставяне на безвъзмездна финансова помощ чрез конкурентен подбор на проекти по мерки включени в Стратегията за местно развитие на територията на МИГ - Карнобат.

Насоките следват процедурите, включени в Процедурния наръчник към Стратегията за местно развитие - Карнобат, който е разработен, съгласно указанията на УО на ПРСС, изискванията на ЕК за спазване на принципите за разумно финансово управление, прозрачност, публичност, равнопоставеност, както и примерите на добра практика. 

Основното в процедурата по избор на проекти е осигуряването на широка публичност, равнопоставеност на кандидатите, прозрачност и безпристрастност на избора. 

Процедурата за кандидатстване с проекти по мерки към Стратегията е открита и конкурентна и предвижда текущо обявяване на покани по всяка мярка, до изчерпване на индикативния бюджет на мярката от Стратегията. 
Процедурата за избор на проекти включва подготовка и публикуване на покана за кандидатстване, информиране, консултиране обучение и подпомагане на потенциалните кандидати, проверка за административно съответствие и допустимост на проектите, проверка за основателността на предложените разходи, липса на двойно финансиране и изкуствено създадени условия, техническа експертна оценка и класиране на проектите, както и уведомление на отхвърлените/одобрените кандидати, дейностите по сключване на договори с одобрените кандидати, осигуряването на публичност на финансираните проекти. Разработените процедури обхващат основните етапи при прилагане на Стратегиите за местно развитие от МИГ, съгласно Наредба 23 от 18.12.2009 г. на МЗХ.

2.ИНФОРМИРАНЕ, КОНСУЛТИРАНЕ И ПОДПОМАГАНЕ НА ПОДГОТОВКАТА НА ПРОЕКТИ.
Информирането, консултирането и подпомагането на потенциални кандидати ще се извършва от експертите на МИГ, както и от външни експерти/организации.
МИГ - Карнобат ще организира обучения и консултации за подготовка на проекти по мерки от Стратегията.
Информация и консултации  ще се предоставя и в офиса на МИГ от членовете на Екипа на МИГ, според техните компетенции. За всяка предоставена информация или консултация, кандидатът ще попълва формуляр с данни за обсъжданите въпроси. 
Обърнете внимание и следете на страниците на интернет страницата на МИГ - Карнобат, в местната преса ОБЯВИТЕ/ ПОКАНИТЕ ЗА КАНДИДАТСТВАНЕ ПО КОНКРЕТНИ МЕРКИ към Стратегията, в рамките на годишната индикативна програма за подаване на проектни предложения към Стратегията на МИГ - Карнобат. 

3.СТЪПКИ ПРИ КАНДИДАТСТВАНЕ 

3.1.Стъпка 1. Преди да се пристъпи към подготовка на проекта, препоръчваме на кандидатите да проверят дали са допустими по регистрация и местоположение на дейността, да се запознаят с целите и приоритетите на Стратегията за местно развитие – Карнобат и специфичните цели на всяка мярка, включена в Стратегията. Необходимо условие за кандидатстване е проектната идея да отговаря на приоритетите и целите на Стратегията и специфичните цели на съответните мерки.

3.2.Стъпка 2. Добре е да се разгледат внимателно пълните текстовете на мерките към Стратегията, за да се направи по-добър избор по коя мярка да се кандидатства. Пълният текст на Стратегията и мерките може да се намери на електронната страница на МИГ - Карнобат: http://www.mig-karnobat.eu или на страницата на Община Карнобат http://www.karnobat.acstre.com
3.3.Стъпка 3. Задължително е всеки кандидат да прочете внимателно наредбата към избраната мярка заедно с всички приложения към нея. След прочитане на наредбата потенциалният кандидат трябва да провери внимателно дали отговаря на всички условия по наредбата и специфичните изисквания на Стратегията. Заявленията и пълният пакет с документи за кандидатстване за финансово подпомагане по Мерките към Стратегията, включително нормативната база, са публикувани на електронната страница на МИГ - Карнобат: http://www.mig-karnobat.eu Наредбите са публикувани също на електронната страница на Министерството на земеделието и храните http://prsr.government.bg/index.php/bg/ (Документи по ос 1, 2, 3 /  Наредби, публикувани в Държавен вестник). 

3.4.Стъпка 4. След като кандидатът е направил своя избор е необходимо да се включи в информационните срещи или консултации, организирани от МИГ - Карнобат, по съответната мярка от Стратегията, в рамките на сесията за кандидатстване. На този етап може да се възложи разработката на бизнес плана или инвестиционния проект в идейна/работна фаза, заедно с количествено стойности сметки към него. При подготовката на проектното предложение кандидатът също така следва да предвиди начална дата/ месец за стартиране на проекта, отчитайки времето, необходимо за оценка и одобрение на проектното предложение.

3.5.Стъпка 5. Следващата стъпка е кандидатът да се запознае подробно със Заявлението за подпомагане и след това да започне да набавя всички общи и специфични документи дадени като приложение към заявлението. Едва след набавянето на всички документи следва да се пристъпи към попълване на заявлението. Тази стъпка в повечето случай се подценява от бенефициентите, а набавянето на повечето документи отнема време.

3.6.Стъпка 6. Следващият етап от кандидатстването е проверка, окомплектовка и подаване на проектното предложение (Заявление за кандидатстване, Бизнес план/ Инвестиционен проект и съответните приложения и подкрепящи документи) в офиса на МИГ – Карнобат. Обърнете внимание на изискването да не нарушите крайния срок за подаване на документите по всяка отделна мярка и начина на подаване – в затворени пликове/пакети (виж по-долу), с посочени: кандидат, наименование на проекта, мярката по която се кандидатства. Заявленията за кандидатстване се подават в офиса на МИГ - Карнобат от лицето, законно представляващо кандидата или по пощата с обратна разписка или чрез куриерска пратка с обратна разписка. 
Заявленията се подават в един екземпляр и две копия на хартиен носител, и едно електронно копие на диск, които са запечатани в плик/пакет. Оригиналът и копието трябва да имат абсолютно идентично съдържание.  Пликът с документите за кандидатстване трябва да бъде надлежно окомплектован и добре опакован. Разпечатани пликове/пакети с документи се връщат на приносителя. Запечатаните пликове не се отварят преди крайната дата за подаване на предложения, обявена в Поканата за съответната мярка към Стратегията.

4.РЕГИСТРАЦИЯ НА ПОСТЪПИЛИТЕ ПРОЕКТНИ ПРЕДЛОЖЕНИЯ

Постъпилите проектни предложения се приемат от служител на МИГ и се записват в Регистър на постъпилите проектни предложения.

Регистърът включва: входящ регистрационен номер, дата и час на регистрация, име и номер на мярката, номер на поканата, наименование на проекта, име на кандидата, пол и възраст на кандидата/собственика или представляващия юридическото лице,  име и подпис на служителя на МИГ, регистрирал заявлението;

Регистърът съществува в хартиен и електронен формат, като електронният формат на 
Регистъра е база данни за постъпилите проекти по стратегията. В нея по-нататък се отразява състоянието и движението на заявленията;

Служителят на МИГ, приел проектното предложение, нанася входящия регистрационен номер и датата и часа на получаване върху плика, съдържащ заявлението. Когато заявлението е подадено лично в офиса на МИГ, служителят предоставя на лицето, подало заявлението, разписка, съдържаща датата и часа на приемане, регистрационния номер и подписа на служителя. 

Заявления, постъпили в офиса на МИГ след крайния час на изтичане на срока, посочен в поканата, или в незапечатан плик или в плик с нарушена цялост, се връщат на подателя незабавно и не се вписват в регистъра.

До два дни след изтичане на срока на съответната покана за набиране на заявления, списъкът на регистрираните заявления с имената на проектите и кандидатите се поставя на видно място в офиса на МИГ и се публикува на електронната страница на МИГ.

6.ПРОВЕРКА И ОЦЕНКА НА ПОСТЪПИЛИ ПРОЕКТНИ ПРЕДЛОЖЕНИЯ

6.1.Проверка за административно съответствие.
Проверката за административно съответствие представлява проверка за административно съответствие с формалните изисквания към документите, които включват: срок на подаване, пълна наличност, спазване на изискуемата форма, валидност и други, определени в  Насоките за и указанията на процедурата за набиране на проекти към Стратегията за местно развитие.

 Оценката за административно съответствие и допустимост се извършва в офиса на МИГ в определените срокове. Оценителите проверяват заедно, попълват и подписват контролен лист за всеки проект, въз основа на който се определя резултатът от оценката на административното съответствие на заявлението и допустимостта на кандидата, дейностите и разходите, включително проверка за основателността на предложените разходи, липса на двойно финансиране и изкуствено създадени условия.

В процеса на оценка от кандидатите може да се изискват писмено разяснения и допълнителна информация относно постъпилите документи, което се отразява в протокола. Изготвя се финален протокол за всички проекти по мерки, подписан от изпълнителния директор, като се определят преминалите и непреминалите проекти.  Контролните листове се прилагат към протокола.

Преминалите оценката за административно съответствие и допустимост проекти, протоколът и приложените към него контролни листове се съхраняват в офиса на МИГ и се предават за техническа оценка.

Отхвърлените проекти от оценката за административно съответствие се връщат на кандидатите с предавателен протокол.

6.2.Техническа оценка и избор на проекти.
Проектите, преминали успешно  извършената административна  проверка  се  оценяват и класират  от  комисия  за оценка и избор,  която  включва  представители  на  УС  на  „МИГ Карнобат”  и  независими  експерти  в различни области, предмет на поканите за финансиране, определени от УС на «МИГ Карнобат»(с възможност да се ползват експерти от т.н.разширен списък с външни експерти/консултантии и оценители)

.

 За  всяка  сесия  със  заповед  на  изпълнителния  директор  на  «МИГ Карнобат»  се  определя списък на проектите за оценяване и състав на комисията за оценка, включваща членове на УС и външни експерти, при спазване изискването за отсъствие на конфликт на интереси. 

.Комисията за оценка оценява всяка дейност съгласно критериите посочени в отделната мярка на СМР и определя обща оценка на всеки проект .

Окончателното класиране по низходящ ред на всички подадени по една обява проекти се извършва от МИГ-Карнобат след приключване на рата на Комисията за оценка и избор.

6.3. Договориране на одобрените проекти.

Селектираните за подпомагане проекти се изпращат в «ОДФ - ПСМП» Бургас за извършване на проверка за съответствие  с  процедурите,  описани  в  Стратегията  за  местно  развитие,  критериите  за допустимост на кандидата и критериите за допустимост на проекта и планираните разходи. 

В  срок  до 10  работни  дни  от  получаване  на  писмено  уведомление  за  одобрение  на проектите от РА  кандидатите  следва да подпишат  с МИГ -  Карнобат договори  за отпускане на финансовата помощ. Договорът урежда правата, задълженията и отговорностите на страните, включително  основанията  за  изискуемост  на финансовата  помощ. В  случай  на  изтичане  на този  срок  кандидат  несключил  договор  губи  право  на  подпомагане  и може  да  кандидатства отново за финансиране на същите дейности в рамките на следващата покана. 

Одобрените  проекти  се  изпълняват  в  рамките  на  обявените  времеви  графици,  но  за  не повече от 18 месеца, като срокът започва да тече от деня на подписването на договора. 

След сключване на договора за отпускане на финансова помощ на електронната страница на МИГ Карнобат, както и на общодостъпно място в областната РА, областните  дирекции и общинските служби на МЗХ се публикува информация за финансирания проект, включваща:

-име на кандидата;

-договорена сума;

-основни дейности и резултати от проекта (резюме)

-място на инвестицията и контакти с бенефициента

Крайният срок за оценка, одобрение и договориране на проектите  по мерки към Стратегията е  31 декември 2013 г. 

.Допълнителни процедури за прием, регистрация, оценка, избор на проекти и Работа на органите към МИГ»Карнобат» ще бъдат подробно разработени и утвърдени от Управителния съвет на МИГ в срок до 30 октомври 2012г. 

Всички процедури подлежат на осъвременяване според промени в наредбите по мерки, ПРСР или регламентите
7.СРОК ЗА ИЗПЪЛНЕНИЕ НА ПРОЕКТИТЕ

С цел оптимално планиране и изпълнение на дейностите по проектите продължителността на един проект не следва да надвишава 24 месеца.  

Крайният срок за изпълнените и отчитане на проекти на бенефициенти по Стратегията за местно развитие на МИГ - Карнобат е 30 юни 2015 г.

8.УКАЗАНИЯ ЗА ПОПЪЛВАНЕ НА БИЗНЕС-ПЛАНА И ЗАЯВЛЕНИЕТО.
ВАЖНО

	►Преди да се пристъпи към попълване на Заявлението за подпомагане, се препоръчва Кандидатите  да прочетат внимателно и да се запознаят подробно с условията и изискванията на Наредба 18 от 26 юли 2008 г. на МЗХ, регламентираща реда и условията за предоставяне на финансова помощ по мярка 121, Стратегията за местно развитие на МИГ и Наредба № 23 на МЗХ от 18 декември 2009 г.

► Въпроси по настоящата мярка, включително въпроси относно попълването, окомплектоването и представянето на заявлението за подпомагане се задават в офиса на МИГ - Карнобат, както и на електронен адрес: migkarnobat@mail.bg


8.1. УКАЗАНИЯ ЗА ПОПЪЛВАНЕ НА БИЗНЕС-ПЛАНА

Бизнес-планът (се състои от заглавна страница, текстова част и поредица от логически обвързани таблици, позволяващи финансовата оценка и сравнение на финансовото представяне на земеделските стопанства от различни икономически сектори.

Важно!

Указанията за попълване на бизнес-плана и заявлението за кандидатстване са напътстващи, а не задължителни, те не могат да добавят нови изисквания или да търсят допълнителна информация извън тези посочени в наредбите за подкрепа. Всеки кандидат за финансиране по мерките следва да предостави в точките на бизнес-плана, тази информация, която е пълна и релевантна към съответното му положение и моментно състояние на кандидат-бенефициента. Всички елементи от описателната част на проекта трябва да бъдат попълнени, но когато исканата информация е невъзможно да се представи поради статута или положението на кандидат-бенефициента, тя няма да се попълва: например, микропредприятията, включващи само собственика няма да представят органограма; ако няма да се въвеждат системи за управление на качеството такава информация няма да се попълва там където е спомената в указанията и т.н.

	►Преди да се пристъпи към попълване на Бизнес-плана и Заявлението за подпомагане, се препоръчва Кандидатите  да прочетат внимателно и да се запознаят подробно с целите, условията и изискванията на НАРЕДБА № 18 от 26.06.2008г. , Наредба 23 от 18.12.2009 г. на МЗХ и Стратегията за местно развитие.
► Въпроси по настоящата мярка, включително въпроси относно попълването, окомплектоването и представянето на бизнес-плана и заявлението за подпомагане може да получите на електронния адрес на МИГ Карнобат: www.mig-karnobat.eu , както и в офиса на Сдружението.


Бизнес-планът се състои от заглавна страница, текстова част и поредица от логически обвързани таблици, позволяващи финансовата оценка и сравнение на финансовото представяне на земеделските стопанства от различни икономически сектори.

Заглавна страница:
Записват се името на проекта (инвестицията, за която се кандидатства), кандидата и сумата на инвестицията. Кандидатът декларира достоверността на данните, попълнени в бизнес плана, като се подписва. Карето с информацията се попълва в случаите, когато бизнес планът е изготвен от НССЗ.
I . Резюме - обхваща следните въпроси и отговори по настоящия проект
Характеристика и цели:

· кратко описание на фирмата;

· организация;

· предлагани продукти или услуги;

· пазарни възможности и стратегия;

· конкуренция и предимства на вашия бизнес;

· управленски екип;

· оперативен план;

· дългосрочни цели;

· финансови прогнози и необходимост от външно финансиране.

Необходимо финансиране

· Какво финансиране ви е необходимо?

· За какво са нужни парите?

· По какъв начин полученото финансиране ще подпомогне бизнеса като цяло?

· Структура на финансиране (кредит, собствен финансов ресурс и т.н).

· Каква е икономическата обосновка на искания заем или инвестиция?

· По какъв начин ще се извърши изплащането на заема?

Предлагани стоки и услуги и какви потребителски нужди се удовлетворяват
· Каква е същността на бизнеса?

· Какви стоки/услуги възнамерявате да предлагате?

Пазарът
· Какви пазари възнамерявате да обслужвате - големина и пазарен дял?

· Какви са вашите предимства относно начините на обслужване?

· Защо сте избрали точно посочените пазари?

Основатели и ръководство

· Какви са участието и ангажиментите ви към предприятието?

· Какъв управленски екип и персонал са необходими?

II. Цели и стратегия на фирмата

Основателите и концепция
· Как достигнахте до настоящето състояние на фирмата?

Стратегически цели

· До къде се надявате да стигнете с тази идея?

· Как?

Какво желаете да постигнете – цели?

· Какви са целите ви във връзка със стопанското развитие?

· Какви са целите ви във връзка с пазарния дял?

· Какви са целите ви във връзка с продажбите, печалбата и т.н.?

III. Описание на фирмата 

Име на фирмата

· Пълно наименование на фирмата;

· Законова форма на дейността и дата на регистрация;

· Териториално разположение.

Законова уредба

· Основни закони;

· Лицензи и изисквани разрешителни;

· Текущо състояние: Какво е постигнато до момента и какво трябва да се направи?

Управленски екип

· Име и позиция;

· Задължения и отговорности;

· Външни услуги:

· Счетоводител;

· Адвокат;

· Финансов консултант.

Професионален опит на управленския екип

· Трудов опит;

· Образование;

· Работа и обвързаност с фирмата и нейното бъдеще.

Борд на директорите

· Описание и роля (ако съществува)

Стратегически партньори

· С кои физически лица или организации имате установени взаимоотношения?

· По какъв начин това подпомага бизнеса ви?

· На какво ниво са тези взаимоотношения?

IV. Пазарен анализ

Профил на клиентите

· Доход / големина на бизнеса

· Персонални, професионални и стопански характеристики

· Териториално разпределение

· Предпочитания, формирани от жизнения стандарт

· Социални и икономически тенденции в развитието на тези групи

· Сезонни влияния

Дефиниране на пазара

· Кой купува от вас? Определете пазарната ви цел.

· Пазарите растящи, стабилни или намаляващи са?

· Вашият пазарен дял растящ, постоянен или намаляващ е?

· Сегментирали ли сте съответните пазари? Как?

· Достатъчно големи ли са посочените пазари за бъдеща експанзия?

· Как ще привлечете, задържите и увеличите вашия пазарен дял?

Дефиниране на пазара

· Кой купува от вас? Определете пазарната ви цел.

· Пазарите растящи, стабилни или намаляващи са?

· Вашият пазарен дял растящ, постоянен или намаляващ е?

· Сегментирали ли сте съответните пазари? Как?

· Достатъчно големи ли са посочените пазари за бъдеща експанзия?

· Как ще привлечете, задържите и увеличите вашия пазарен дял?

Анализи на стопанския отрасъл и на конкуренцията

· Основни характеристики на отрасъла. Тенденции.

· Кои са преките ви конкуренти?

· По какво си прилича и се отличава техния бизнес от вашия?

· Какво научихте от тяхната дейност? От рекламната им кампания?

Предимства на фирмата спрямо конкуренцията (Каква пазарна ниша заемате?)

· Обобщете какво правите най-добре.

· По какво се различават вашите стоки или услуги от всички останали?

Рискови фактори

· Кои са източниците на вашите проблеми и как ще ги преодолеете или ще се адаптирате?

Заключение

· Убедени сме, че съществува пазарна ниша в сферата на тази стопанска дейност и ние можем да я заемем поради следните причини…

V. Продуктова стратегия


Настоящи продукти

· Какво продавате?

· Какви ползи купуват вашите клиенти?

· Какво е новото във вашите продукти / услуги:

· Качество;

· Цена / Стойност;

· Обслужване;

· Технология;

· Влияние на средата;

· Приложение;

· Осигуровки;

· Опаковка;

· Доставка.

· Анализи на позицията на продукта?

VI. Маркетингов план

Пазарна концепция 

· Какво съобщение искате да предадете на хората?

· Как ще привлечете вниманието на потенциалните ви клиенти?

Как ще привлечете хората към вашия бизнес?

· Какви пазарни инструменти ще използвате, за да изпратете съобщението си до потребителите?

· Устна реклама

· Рекламна дейност

· Промоции

· Рекламни материали

Детайлен  бюджет за реклама и медии

· Колко ще ви струват промоциите и рекламната дейност?

Стратегия на продажбите и разпространителска мрежа

· Как ще организирате процеса на продажбите?

· Как ще организирате продажбите на индивидуални лица?

Обслужване

· Как ще продължите да обслужвате клиентите след вече извършена продажба?

VII. Дейност на компанията

Съоръжения и оборудване

· Съоръжения

· Необходимо оборудване

· Придобиване на оборудване

Управление на материали и материални запаси

· Управление на материали

·  Управление на материални запаси

Управление на производството

· Производствен процес

· Продуктивност

· Осигуряване на качество

· Проучване и развитие

· Оценяване

· Изпълнение на поръчките и обслужване на клиентите

· Плащане и събиране на вземания

· Застраховане

· Обезопасяване и застраховане на работната среда

VIII. Финансов план

VIII.1. Обект, източници за финансиране и етапи при реализация на проекта. Доставчици и клиенти - попълват се съответните таблици приложими по проекта.

A. Обект и източници за финансиране на проекта.
А. Обект и източници за финансиране на проекта -  Кандидатът посочва вида на машините, сградите, вида на материалите, предмет на инвестицията и т.н., като попълва Таблица 1. В случай че цялата инвестиция или част от нея ще бъде закупена с валута, различна от лева, се посочва валутния курс, използван за изчисление стойността на инвестицията в лева.
Кандидатът описва обектите на инвестицията, като посочва:
( Вида на активите, предмет на инвестицията, в колона А
( Модел, порода, тип,  предмет на инвестицията, в колона Б

( Количество, в колона В
( Мярка (брой или др.), в колона Г
( Единична цена, в колона Д
( Стойност на активите, в колона Е и каква част от стойността на активите са:
- Собствените средства (в процентно изражение от общата стойност), в колона Ж
- Кредит (в процентно изражение от общата стойност), в колона З
- Други привлечени средства (в процентно изражение от общата стойност), в колона И
- На ред “Общо” в колона Е се сумира общата стойност на активите, предмет на инвестицията

 Таблица 2. Инвестиционни разходи, за които не се кандидатства за подпомагане по проекта

Кандидатът описва обектите, в които ще се инвестира, но не се подпомагат по СМР или не се кандидатства за тяхното подпомагане:
( Вида на активите, предмет на инвестицията, в колона А
( Модел, порода, тип, предмет на инвестицията, в колона Б

( Количество, в колона В
( Мярка (брой или др.), в колона Г
( Единична цена, в колона Д
( Стойност на активите, в колона Е и каква част от стойността на активите са:
- Собствените средства (в процентно изражение от общата стойност), в колона Ж
- Кредит (в процентно изражение от общата стойност), в колона З
- Други привлечени средства (в процентно изражение от общата стойност), в колона И
- На ред “Общо” в колона Е се сумира общата стойност на активите, предмет на инвестицията
Таблица 3. Инвестиции за постигане на съответствие със стандартите на Общността (тези инвестиции са включени в горните две таблици 1 и 2)
Вида на инвестицията/дейността, в колона “А”; стандарт, в колона “Б”; количество на инвестицията/дейността за разглеждания период, в колона   “В”; мярка на инвестицията/дейността (по вид) за разглеждания период, в колона   “Г”; единична цена, в колона “Д”; стойност, в колона „Е”; на ред “Общо” се вписва сумата на разходите по години, в колона “Ж”
Таблица 4. Инвестиции за постигане на съответствие с действащи стандарти на Общността  (тези инвестиции са включени в горните две таблици 1 и 2)
Вида на инвестицията/дейността, в колона “А”; стандарт, в колона “Б”; количество на инвестицията/дейността за разглеждания период, в колона   “В”; мярка на инвестицията/дейността (по вид) за разглеждания период, в колона   “Г”; единична цена, в колона “Д”; стойност, в колона „Е”; на ред “Общо” се вписва сумата на разходите по години, в колона “Ж”
Б. Етапи при изпълнение на инвестиционния проект.

Кандидатът описва етапите при изпълнение на инвестиционния проект, в Таблица 5
Таблица 5. Етапи при изпълнение на инвестиционния проект 

Кандидатът описва:
( Дейностите/Активите, които са обект на инвестицията, в колона А
( Датата на реализация/придобиване на всички описани активи, в колона Б

( Датата на въвеждане  в експлоатация, в колона В

( Стойността на активите, в колона Г
( На ред “Общо” на колона Г сумата на всички необходими средства. 
В. Обособени етапи за реализация на проекта, в случай че се кандидатства за междинно плащане

Таблица 6. Обособени етапи за реализация при кандидатстване за междинно плащане (допуска се не повече от едно междинно плащане, т.е. кандидатът следва да обособи не повече от два етапа)

Кандидатът описва: 
· дейностите/активите, за които кандидатства, като ги обособява в два етапа, като първият от тях съответства на междинното плащане, за което кандидатства, в колона А; 
· датата на придобиване на всички описани активи, в колона Б;
·  датата на въвеждане  в експлоатация, в колона В; 
· стойността на активите, в колона Г;
· На ред “Общо” в колона Г сумата на всички необходими средства.

В случай, че не се кандидатства за междинно плащане,  Таблица 6 не се попълва. 

Г. Описание на настоящото състояние на обекта (инвестицията), в случай че към момента на кандидатстване вече има завършен(и) етап(и) на инвестиционния проект.

Таблица 7. Описание на настоящото състояние на обекта (инвестицията)
 Попълва се в случаите, когато кандидатът е извършил дейности по реализация на инвестицията преди датата на подаване на заявлението за подпомагане

Кандидатът посочва:
· дейностите по реализация на инвестицията преди датата на подаване на заявлението за подпомагане, в колона А;
·  вложените до момента средства при осъществяване на посочените  дейности, в колона Б; 
· източника на вложените средства, в колона В.

Д. Доставчици

Таблица 8. Настоящи доставчици

 Кандидатът посочва:
· име на доставчика, в колона А; 
· вид на доставките (суровини и материали за извършване на дейността), в колона Б;
·  процент от доставките, в колона В – изчислява се, като количеството суровини/материали от определен доставчик се раздели на общото количество доставени суровини/материали от същия вид. 

Таблица 9. Бъдещи доставчици

 Кандидатът посочва:
· име на доставчика, в колона А;
·  вид на доставките (суровини и материали за извършване на дейността), в колона Б;
·  процент от доставките, в колона В – изчислява се, като количеството суровини/материали от определен доставчик се раздели на общото количество доставени суровини/материали от същия вид. 

След попълване на Таблицата кандидатът посочва защо е предпочел посочените доставчици 
· 
Мотиви за избор на посочените доставчици пред други такива.

Е. Клиенти

Таблица 10. Настоящи клиенти

 Кандидатът посочва:
· Име на всички настоящи клиенти, в колона А;
· Вид на продаваната продукция/услугите, в колона Б;
· Процентно съотношение на продажбите, в колона В – изчислява се, като количеството продадена продукция на всеки клиент се раздели на общото количество продукция от същия вид;
· Годишни продажби, в колона Г.

Таблица 11. Бъдещи клиенти
 Кандидатът посочва:
· име на всички бъдещи клиенти, в колона А; 
· вид на продаваната продукция/услугите, в колона Б;
· процентно съотношение на продажбите, в колона В – изчислява се, като количеството продадена продукция на всеки клиент се раздели на общото количество продукция от същия вид;
·  годишни продажби, в колона Г; 

Таблица 12. Продукция за износ 

 Кандидатът посочва:
· име на всички настоящи и бъдещи клиенти, в колона А; 
· вид на продукцията за износ в колона Б;
·  процентно съотношение на продажбите, в колона В – изчислява се, като количеството изнесена продукция на всеки клиент се раздели на общото количество продукция от същия вид;
·  годишни продажби, в колона Г; 

VIII.2. Финансово икономически статус – приходи и разходи 

А. Приходи 
А.1. Приходи от дейността. Кандидатът описва производствената и търговската си програма за периода на бизнес плана, както и данните за производствената си и търговска дейност за предходната година/последния отчетен период .

Таблица 13. Производствена и търговска програма

 В колона А се посочват видовете продукти, които кандидатът произвежда и които са пряко свързани с инвестицията, за която кандидатства. В случай, че даден вид продукция на кандидата е свързан косвено с дейността, в която се инвестира, тя се описва в Таблица 15 „Други приходи”. 

Посочва се валутният курс, на база на който е калкулирана продукцията за износ

Таблица 14. Производствен капацитет на преработвателното предприятие 

 Кандидатът посочва продуктите, които произвежда/ще произвежда и годишното количеството на всеки продукт
А.2. Други приходи - Кандидатът посочва други приходи, различни от приходите от основна дейност.

Таблица 15. Други приходи 

· Кандидатът посочва други приходи, свързани косвено с приходите от основна дейност, посочени в Таблица 13 ”Производствена и търговска програма”, в колона А;
·  Стойността на реализираните други приходи по вид, за  предходната година (отчетен период), в колона Б;
· Предвижданата стойностна други приходи през първата година от периода на бизнес плана, в колона В;
·  Предвижданата стойност на други приходи за целия период на бизнес плана, в колони Г и Д; 
· На ред “Общо” се вписват сумите по колони Б, В, Г и Д; 

Б.Разходи- Кандидатът описва подробно вида на всички извършвани разходи, необходими за осъществяването на дейността му

Б.1. Разходи за дейността

Таблица 16. Разходи за суровини, материали и външни услуги
Кандидатът описва:
( Вида на всички разходи, в колона А
( Стойността на разходите по вид за предходната година (отчетен период) в колона Б
( Прогнозната стойност на разходите за първата година на периода описан в бизнес плана, колона В
( Сумите на предвижданите разходи за целия период разглеждан в бизнес плана се вписва в колони Г и Д
( На ред “Общо” на колони Б, В, Г и Д се вписват сумите по колони

Таблица 17. Разходи за заплати и социални осигуровки
Кандидатът подробно описва разходите за заплати и социални осигуровки, като посочва:
( Заетия персонал по групи
, както за предходната година, така и за всички прогнозни години, включени в бизнес плана, в колона А
( Броя на заетия персонал  (по години и по групи), в колона Б
( Месечното възнаграждение на персонала по групи, в колона В
( Годишната сума на разходите за заплати, в колона Г. Тази сума се получава  след попълване на колона Б и В. Сумата в колона В се умножава по броя на заетите лица от колона Б и след това се умножава по 12 месеца.
( Социалните осигуровки (по години и по групи), в колона Д

( Общите разходи за заплати и социални осигуровки в колона Е. Тази сума се получава като се съберат сумите от  колони Г и Д
( На ред “Общо” се вписва сумата на разходите по години от колона Е

Таблица 18. Разходи за амортизация (амортизационен план)
Кандидатът подробно описва разходите за амортизация
, като посочва:

· Вида на актива, в колона А; 
· Датата на придобиване на описаните активи, в колона Б; 
· Цена на придобиване на описаните активи, в колона В; 
· Периодът на експлоатация на описаните активи, в колона Г; 
· Амортизационната норма на описаните активи, в колона Д; 
· Годишната сума на разходите за амортизация, в колони Е, Ж, З, И, Й и К;
· За “Общо” се вписва сумата на разходите за амортизация  по години от колони Е, Ж, З, И, Й и К;
Б.2. Финансови разходи

Б.2.1. Погасителен план на привлечените средства за реализация на проекта. Ако се предвижда използване на кредит за реализиране на инвестицията, кандидатът попълва 
Таблица 19. Погасителен план на привлечените средства 
Кандидатът посочва:
( Годините, за които ще бъде погасен кредита, в колона А
( Остатъчната сума в началото на годината, в колона Б
( Лихвата по години, в колона В
( Главницата по години, в колона Г
( Остатъчната сума в края на годината, в колона Д

В случай, че кандидатът ползва приходите от дейността, описана в бизнес плана за погасяване на други кредити, извън тези свързани с проекта, той следва да включи и погашенията по тях в Таблица 19;
Таблица 20. Разходи за лихви

Кандидатът описва съществуващите и прогнозните разходи за лихви поотделно за всички кредити описани в Таблица 19, като посочва:

· вида на кредита, в колона A;

· разходите за лихви за предходната година (отчетен период), в колона Б;

· прогнозните разходи за лихви за целия период описан в бизнес плана, в колона В, Г и Д; 

· На ред “Общо” се вписват сумите на разходите за лихви по години от колони Б, В, Г и Д;

Б.3. Други разходи
Таблица 21. Други разходи -  Кандидатът подробно описва всички други разходи (които са свързани с инвестицията, както и такива, които произтичат от приходите, посочени в Таблица 15 «Други приходи»), като посочва:
· Вида на разходите, в колона А;
· Сумата на описаните разходи по вид за последната година (отчетен период), в колона Б; 

· Прогнозната сума на описаните разходи (по вид) за разглеждания период, в колона   В, Г и Д; 
· На ред “Общо” се вписва сумата на “другите разходи” по години от колони Б, В, Г и Д;  

Б.4. Себестойност
Таблица 22. Себестойност на единица продукция 

Кандидатът описва:
· Вида на всеки от продуктите, посочени в Таблица 13 „Производствена  и търговска програма” и Таблица 15 „Други приходи” (ако е приложимо),  в колона А; 
· Видове ресурси (суровини, материали, външни услуги и др.) необходими за производство на единица продукция в колона Б;
· Количество на всеки вид ресурс за производство на единица продукция, в колона В;
· Мярка (грам, килограм, брой и др.) на количеството от колона В, в колона Г;
· Единична цена на всеки вид ресурс, в колона Д; 
· Стойност на всеки вид ресурс в колона Е;
· На ред “Общо” в колона Е се калкулира себестойността на единица продукция;

V III.3. Прогнози за нетните парични потоци на проекта и другите дейности осъществявани от кандидата

А. Прогноза за нетните парични потоци на проекта.

Попълва се таблица 23 :
I. Приходи: ред 1 - данните от Таблица 13. Производствена и търговска програма; ред 2 - данните от Таблица 15. Други приходи;

II.Разходи: ред 3 данните от Таблица 16. Разходи за суровини, материали и външни услуги; ред 4 - данните от Таблица 18. Разходи за амортизация; ред 5 - данните от Таблица 17. Разходи за заплати и социални осигуровки; ред 6 - данните от Таблица 21. Други разходи; ред 7 - данните от Таблица 20. Разходи за лихви;

ІІІ. Печалба преди облагане (І-ІІ): резултатът от разликата между I. Приходи (общите приходи) и II. Разходи (общите разходи);

ІV. Данъци и такси: данъци и такси, съобразно националното законодателство;

V. Печалба след облагане (ІІІ – IV): резултатът от разликата между III. Печалба преди облагане и IV. Данъци и такси;

VI. Главници по кредити: данните от Таблица 19. Погасителен план на привлечените средства;

VII.Финансиране по Програмата: сумата на финансиране по Програмата; 

VІII. Нетен паричен поток (V+4+VII): получава се от сбора между печалбата след данъци, амортизацията и финансирането по Програмата

Б. Прогноза за нетните парични потоци на другите дейности на кандидата

В Таблица 24 се попълват приходите, разходите и т.н., съгласно указаното в самата таблица, от дейности, които не са свързани с дейността, в която се инвестира.
IX. Заключение
Показатели за оценка ефективността на инвестицията и финансовите показатели

IV. Показатели за оценка ефективността на инвестицията и финансовите показатели

1. Нетна настояща стойност (NPV)
I. Определение:
NPV отразява ефекта на времето върху очаквания паричен поток през периода на инвестицията. Необходимо и достатъчно условие е NPV да бъде положително число т.е. NPV>0.
II. Формула за изчисление:

Изчисляване NPV на проекта

n     NCFt

NPV =  - I0 + (  ----------, където
                      t=1   (1+r)t 

NCF – Нетен паричен поток

I0 – Сума на инвестицията

NPV – Нетна настояща стойност

r – Дисконтов процент (9%)

n– Брой години, за които е изготвен бизнес плана 

t – Период равен на една година

Забележка:

NPV>0. Положителна нетна настояща стойност показва, че настоящата стойност на паричния поток е по-голяма от разходите за проекта (инвестицията) и инвестицията се счита за ефективна. 

NPV<0 Отрицателна нетна настояща стойност показва, че настоящата стойност на паричния поток през периода на инвестицията не е достатъчна за да покрие разходите за инвестицията. 

NPV=0 Нетната настояща стойност е равна на нула показва, че сумата от паричните потоци на проекта е точно толкова, че да се възвърне инвестирания капитал. 

2. Вътрешна норма на възвращаемост (IRR)
I. Определение:

Показателя NPV е минимален критерий за ефективност на инвестицията, но не е достатъчен, за това е необходимо да се изчисли и показателя IRR. 
II. Формула за изчисление:

NPV1

IRR = r1 + (r2 – r1) ------------------- , където
                              NPV1 – NPV2

IRR – Вътрешна норма на възвращаемост

r1 – Дисконтов процент, при който NPV1>0

r2  - Дисконтов процент, при който NPV2<0

3. Индекс на рентабилност (PI)
I. Определение:

Индексът на рентабилност (PI) представлява доходът, който всеки един инвестиран лев ще осигури. Проектът се допуска за одобрение, ако PI >1, тъй като такава стойност на PI осигурява ефективността на инвестицията.

II. Формула за изчисление:

1. Изчисляване PI на проекта

     n    NCFt

                   (  ---------- 
                  t=1    (1+r)t 

PI = -------------------, където
                         I0
PI – Индекс на рентабилност

NCF – Нетен паричен поток

I0 – Сума на инвестицията

r – Дисконтов процент (9%)

n– Брой години, за които е изготвен бизнес плана 

t – Период равен на една година

4. Срок на откупуване (PBP)
I. Определение:

Срокът на откупване e очаквания брой години, зa които се възвръща направената инвестиция.

II. Метод за изчисление:

PBP – Срок на откупуване на инвестицията в години

I0 – Сума на инвестицията

n– Брой години, за които е изготвен бизнес плана 

t – Период равен на една година




      tn x I0
PBP (в години) = ------------------------------------------



  Сума на  дисконтираните  NCF
УКАЗАНИЯ ЗА ПОПЪЛВАНЕ  НА ЗАЯВЛЕНИЕТО ЗА ПОДПОМАГАНЕ
ВАЖНО!. Представени са указания за попълване на тези секции от ЗАЯВЛЕНИЕТО, чието попълване  евентуално би представлявало проблем за кандидатите.

Заявлението за подпомагане, наричано от тук нататък “Заявлението” се попълва както следва :

в секцията на стр. 3, започваща с “Кандидатствам за____________ пореден път за подпомагане по Мярка 123” се попълват само данните за предишни проекти по мярката, за които бенефициентът е получил подпомагане в размер, който трябва да посочи на съответния ред.
В таблицата “ИНФОРМАЦИЯ ЗА ПРОЕКТА» се отбелязват желаните инвестиционни разходи, които по принцип могат да се считат и за “обособени инвестиционни части”.

Таблицата ДОКУМЕНТИ ЗА КАНДИДАТСТВАНЕ служи за самопроверка на окомплектоваността на документацията за кандидатстване. Там с “чавка” се отбелязват тези документи, които прилагате към заявлението за подпомагане.

В таблиците – декларации под текста: «ДЕКЛАРИРАМ, че» ще попълвате всички видове помощ получавана от национални схеми/програми, както и от схеми/програми, финансирани със средства на ЕС.

“Таблица за допустимите инвестиции”, на практика трябва да се разбира като “Таблица за допустимите разходи”. В нея ще опишете инвестициите, които сте включили в Таблица 1Инвестиции по проекта на Бизнес плана. Ако сте регистрирани по ДДС и можете да си възстановите разходите за ДДС ще попълните колона 6 на Таблицата: «Обща сума без ДДС /лева/». В противен случай ще попълните колона 7 «Обща сума с ДДС /лева/»
СПРАВКА – ДЕКЛАРАЦИЯ за приходите от продажби по видове дейности през предходната година се попълва от кандидати преработващи само собствени земеделски продукти

Попълването на “Форма за наблюдение и оценка на проектите...” не би трябвало да представлява проблем за кандидатите. Обърнете внимание ,че други разходи включват и предварителните разходи.
Одобрявам: 
Изп. директор на МИГ …………………………..



                                            (Щерьо Черногоров)

СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”








Подател: 


(пълно наименование на кандидата) ....................................................................


ЕИК/БУЛСТАТ.................................................


Ул. ................................ 


гр/с. ..............................


Ел. поща: .......................................


Лице за контакт: ...........................


Процедура за набирането на проекти към Стратегията за местно развитие на територията на МИГ – Карнобат�Мярка ...........


Наименование на проекта: ..........................





...........................................................................................................


Да не се отваря преди крайната дата за приемане на проекти по тази покана.





Получател:


СНЦ Местна инициативна група - Карнобат


Ул. „Димитър Полянов” №2


гр. Карнобат  8400








� Длъжностите на персонала се описват в три групи: управленски, административен и производствен.


� Използваният метод на амортизация трябва да бъде  съобразен със Закона за корпоративното подоходно облагане. 





[image: image4.png]ANIAaAY I



[image: image5.jpg]Mpospana
30 pastumue ka

concume patows » &
\ 2007-2013 -




